Ζένια Τσίμα

Η **Ζένια** (Ευγενία) **Τσίμα** (17 Μαΐου 1986, Δέβινο Βουλγαρίας) είναι Ελληνίδα διεθνής πρώην αθλήτρια πετοσφαίρισης η οποία αγωνιζόταν στη θέση της ακραίας.

## Προσωπικά στοιχεία
Η Ζένια Τσίμα γεννήθηκε στο Δέβινο της Βουλγαρίας αλλά βρέθηκε από πολύ μικρή στην Ελλάδα, όπου και μεγάλωσε. Είναι παντρεμένη με τον πρώην προπονητή της Εθνικής Ελλάδας πετοσφαίρισης γυναικών Γιώργο Ρούση.

## Καριέρα
Η Ζένια Τσίμα ξεκίνησε αγωνιστικά το βόλεϊ σε ηλικία 15 ετών στις υποδομές του Ηλυσιακού, και σταδιακά προωθήθηκε στην πρώτη ομάδα συμμετέχοντας στο πρωτάθλημα της Α2. Το 2006 κάνει το μεγάλο βήμα εντασσόμενη στον Α.Ο. Μαρκοπούλου, ομάδα που πρωταγωνιστούσε εκείνα τα χρόνια στην ελληνική πετοσφαίριση, καθώς την προηγούμενη περίοδο (2005-06) είχε φτάσει μέχρι τον τελικό του Πρωταθλήματος Ελλάδος. Με τον Α.Ο. Μαρκοπούλου καταλαμβάνει την τέταρτη θέση στην πρώτη χρονιά της στην ομάδα των Μεσογείων. Οι επόμενες χρονιές εξακολουθούν να είναι επιτυχημένες, με τον Α.Ο. Μαρκοπούλου να βρίσκεται πάντα μέσα στην πρώτη πεντάδα και την Τσίμα βασική στην ομάδα.

Το 2012 παίρνει μεταγραφή για την πρωταθλήτρια του 2011-12, Α.Ε.Κ. Αθηνών αλλά στέκεται άτυχη, καθώς ένας τραυματισμός τον Δεκέμβριο στους χιαστούς την κρατάει μακριά από τους αγώνες για αρκετούς μήνες, ωστόσο φτάνει με την Α.Ε.Κ. μέχρι τον τελικό τόσο του Πρωταθλήματος όσο και του Κυπέλλου της περιόδου 2012-13. Το Καλοκαίρι του 2013 αλλάζει αθηναϊκή γειτονιά μεταγραφόμενη στον Παναθηναϊκό, στον οποίο σταδιακά γίνεται αρχηγός της ομάδας. Με τον Παναθηναϊκό φτάνει στον τελικό Πρωταθλήματος και Κυπέλλου της περιόδου 2014-15, χωρίς ωστόσο και πάλι να καταφέρει να κατακτήσει κάποιο τίτλο.

Τον Μάιο του 2016 μένει ελεύθερη από τον Παναθηναϊκό, οπότε δέχεται την πρόταση του Ολυμπιακού να κατηφορίσει προς τον Πειραιά και να ενταχθεί στις ερυθρόλευκες. Η Τσίμα βρίσκει τον Ολυμπιακό στην κορυφαία μέχρι τότε περίοδο της ιστορίας του και κατακτά μαζί του όχι μόνο το Πρωτάθλημα και το Κύπελλο Ελλάδος 2016-17 αλλά και το ασημένιο μετάλλιο στο Τσάλεντζ Κάπ της ίδιας περιόδου.

Τον Μάιο του 2017 η Ζένια Τσίμα αποφάσισε να κάνει ένα διάλειμμα στην ενεργό δράση για να αφοσιωθεί στην οικογένειά της με το δελτίο της να παραμένει στον Ολυμπιακό και την ίδια να μην αποκλείει κάποια στιγμή την επάνοδό της στα γήπεδα.

## Διεθνής καριέρα
Η Ζένια Τσίμα υπήρξε διεθνής με την ελληνική εθνική ομάδα πετοσφαίρισης γυναικών, της οποίας αποτέλεσε βασικό στέλεχος για πολλά χρόνια. Με το αντιπροσωπευτικό συγκρότημα της Ελλάδας έχει πραγματοποιήσει συνολικά 65 συμμετοχές μέχρι την αποχώρησή της από την ενεργό δράση.

## Συλλογικοί τίτλοι - Διακρίσεις
### Διεθνείς διοργανώσεις
**[[Challenge Cup πετοσφαίρισης γυναικών|CEV (Τσάλεντζ Καπ)]]
*  **2η θέση**: 2017 ([[Ολυμπιακός (πετοσφαίριση γυναικών)|Ολυμπιακός Πειραιώς]])

=== Εθνικά Πρωταθλήματα ===
**1 Πρωτάθλημα Ελλάδας**: [[Πρωτάθλημα πετοσφαίρισης Α1 εθνικής κατηγορίας γυναικών 2016-2017|2016-17]] ([[Ολυμπιακός (πετοσφαίριση γυναικών)|Ολυμπιακός Πειραιώς]])

* **2η Θέση**
** [[Πρωτάθλημα πετοσφαίρισης Α1 εθνικής κατηγορίας γυναικών 2012-2013|2012-13]] ([[Α.Ε.Κ. (πετοσφαίριση γυναικών)|Α.Ε.Κ. Αθηνών]])
** [[Πρωτάθλημα πετοσφαίρισης Α1 εθνικής κατηγορίας γυναικών 2013-2014|2014-15]] ([[Παναθηναϊκός (πετοσφαίριση γυναικών)|Παναθηναϊκός Α.Ο.]])

* **3η Θέση**
** [[Πρωτάθλημα πετοσφαίρισης Α1 εθνικής κατηγορίας γυναικών 2007-2008|2007-08]], [[Πρωτάθλημα πετοσφαίρισης Α1 εθνικής κατηγορίας γυναικών 2009-2010|2009-10]] ([[Α.Ο. Μαρκοπούλου]])
** [[Πρωτάθλημα πετοσφαίρισης Α1 εθνικής κατηγορίας γυναικών 2013-2014|2013-14]], [[Πρωτάθλημα πετοσφαίρισης Α1 εθνικής κατηγορίας γυναικών 2015-2016|2015-16]] ([[Παναθηναϊκός (πετοσφαίριση γυναικών)|Παναθηναϊκός Α.Ο.]])

=== Εθνικά Κύπελλα ===
**1 Κύπελλο Ελλάδας**: [[Κύπελλο Ελλάδας πετοσφαίρισης γυναικών 2016-2017|2017]]  ([[Ολυμπιακός Σ.Φ.Π. (πετοσφαίριση γυναικών)|Ολυμπιακός Πειραιώς]])

* **Φιναλίστ Κυπέλλου Ελλάδας''': 3 φορές
** 2008 (Α.Ο. Μαρκοπούλου)
** 2013 (Α.Ε.Κ. Αθηνών)
** 2015 (Παναθηναϊκός Α.Ο.)

## Παραπομπές


## Πηγές
* Ζένια Τσίμα - Στοιχεια - Ομάδες καριέρας greekvolley.eu
* Ζένια Τσίμα - Μικρό βιογραφικό www.volleyplanet.gr 
* Ένταξη στον Ολυμπιακό www.olympiacossfp.gr
* Δυναμικό Ολυμπιακού στον ιστοχώρο της CEV 2017 www-old.cev.eu

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΑΕΚ
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΟΣΦΠ